NÁVRH
UZNESENIA VLÁDY SLOVENSKEJ REPUBLIKY
 
k 
 
Návrh zásad spolupráce riadiacich orgánov a finančných inštitúcií pri spolufinancovaní projektov podporovaných zo štrukturálnych operácií.
 
Číslo materiálu:	 	
Predkladateľ:	podpredseda vlády pre európsku integráciu, ľudské práva a menšiny Pál Csáky 	

Vláda
A.	         schvaľuje
 
A.1.	Návrh zásad spolupráce riadiacich orgánov a finančných inštitúcií pri spolufinancovaní projektov podporovaných zo štrukturálnych operácií
 
B.	          ukladá

podpredsedovi vlády SR a ministrovi financií

B.1.      zabezpečiť doplnenie interného manuálu platobného orgánu pre Kohézny fond o ustanovenie povinnosti preveriť zhodnosť účtov uvedených konečným prijímateľom v zmluve o poskytnutí finančného príspevku z Kohézneho fondu s číslom účtu uvedenom v žiadosti o platbu pred realizáciou platby na účet konečného prijímateľa

do 31.12. 2003

podpredsedovi vlády SR a ministrovi hospodárstva, ministrovi výstavby a regionálneho rozvoja SR, ministrovi poľnohospodárstva SR, ministrovi práce sociálnych vecí a rodiny SR, ministrovi školstva SR a ministrovi životného prostredia SR

B.2.       zabezpečiť doplnenie interných manuálov platobných jednotiek pre štrukturálne  
              fondy a sprostredkovateľských orgánov pod platobným orgánom pre Kohézny fond o ustanovenia povinnosti preveriť zhodnosť účtov uvedených konečným prijímateľom v zmluve o poskytnutí finančného príspevku zo štrukturálnych fondov a v zmluve o poskytnutí finančného príspevku z Kohézneho fondu s číslom účtu uvedenom v žiadosti o platbu pred realizáciou platby na účet konečného prijímateľa
              do 31.12.2003
  
B.3. zabezpečiť doplnenie interných manuálov riadiacich orgánov a sprostredkovateľských orgánov pod riadiacim orgánom o ustanovenia povinnosti preveriť zhodnosť účtov uvedených konečným prijímateľom pomoci v zmluve o poskytnutí finančného príspevku zo štrukturálnych fondov s číslom účtu uvedenom v žiadosti o platbu pred zaslaním žiadosti o platbu platobnej jednotke 

do 31.12. 2003

        B.4.       dodržiavať povinnosti riadiacich orgánov vo vzťahu k finančným inštitúciám,    
                      ktoré sú uvedené v Návrhu zásad spolupráce riadiacich orgánov a finančných   
                      inštitúcií pri spolufinancovaní projektov podporovaných zo štrukturálnych 
                      operácií

                      priebežne

Vykonajú: podpredseda vlády SR a minister financií, podpredseda vlády SR a minister hospodárstva, minister výstavby a regionálneho rozvoja SR, minister poľnohospodárstva SR, minister práce sociálnych vecí a rodiny SR, minister školstva SR a minister životného prostredia SR
 
Na vedomie: Asociácia bánk Slovenska